CELEX: 21997D0710(01)
Language: hr
Date: 1996-10-28 00:00:00
Title: Odluka Zajedničkog odbora EGP-a br. 58/96 od 28. listopada 1996. o izmjeni Priloga XV. (Državna potpora) Sporazumu o EGP-u

11/Sv. 091
            
            
               HR
            
            
               Službeni list Europske unije
            
            
               14
            
         21997D0710(01)
   
               L 182/28
            
            
               SLUŽBENI LIST EUROPSKE UNIJE
            
            
               28.10.1996.
            
         
      ODLUKA ZAJEDNIČKOG ODBORA EGP-a
   br. 58/96
   od 28. listopada 1996.
   o izmjeni Priloga XV. (Državna potpora) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog XV. Sporazumu izmijenjen Odlukom Zajedničkog odbora EGP-a br. 16/96 (1);
   budući da je Vijeće donijelo Uredbu (EZ) br. 3094/95 od 22. prosinca 1995. o potpori brodogradnji (2); uključujući svoje obveze u skladu sa Sporazumom o Organizaciji za gospodarsku suradnju i razvoj (OECD) poštujući uobičajene uvjete natjecanja u komercijalnoj brodogradnji i servisnoj industriji;
   budući da se člankom 10. Uredbe (EZ) br. 3094/95 tvrdi da relevantni članci Direktive Vijeća 90/684/EEZ od 21. prosinca 1990. o potpori brodogradnji (3), kako je zadnje izmijenjena Direktivom 94/73/EZ (4), uz uvjet da Sporazum o OECD-u poštujući uobičajene uvjete natjecanja u komercijalnoj brodogradnji i servisnoj industriji ne stupi na snagu 1. siječnja 1996., ostaju na snazi do stupanja na snagu tog sporazuma, ali ne kasnije od 1. listopada 1996.;
   budući da je Vijeće donijelo Uredbu (EZ) br. 1904/96 (5) kojom se produljuje važenje bitnih članaka Direktive 90/684/EEZ najkasnije do 31. prosinca 1997., ako se Sporazum o OECD-u odgodi za poslije 1. listopada 1996.;
   budući da bi relevantni članci Direktive 90/684/EEZ, kako su uključeni u Sporazum o EGP-u, kako bi ostali homogeni s pravilima unutar EGP-a, trebali ostati na snazi unutar EGP-a dokle god je on važeći unutar Europske unije;
   budući da bi točku 1.b Priloga XV. Sporazumu stoga trebalo izmijeniti,
   ODLUČIO JE:
   Članak 1.
   U prilagodbi (t) točke 1.b (Direktiva Vijeća 60/684/EEZ) Priloga XV. Sporazumu, datum „1. listopada 1996.” zamjenjuje se s „31. prosinca 1997.”
   Članak 2.
   Ova Odluka stupa na snagu 1. studenoga 1996., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a. Primjenjuje se od 1. siječnja 1996.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 28. listopada 1996.
      
         
            Za Zajednički odbor EGP-a
         
         
            Predsjednik
         
         H. HAFSTEIN
         
      
   
   
      (1)  SL L 124, 23.5.1996., str. 19.
   
      (2)  SL L 332, 30.12.1995., str. 1.
   
      (3)  SL L 380, 31.12.1990., str. 27.
   
      (4)  SL L 351, 21.12.1994., str. 10.
   
      (5)  SL L 251, 3.10.1996., str. 5.